న్యూఢిల్లీ: ఇజ్రయెల్ పర్యటనకు వెళ్తున్న తొలి భారత ప్రధానిగా ఇప్పటికే ప్రత్యేక ఘనత అందుకున్న నరేంద్ర మోదీకి మరో అరుదైన గౌరవం దక్కనుంది. ఇజ్రయెల్ ప్రధానమంత్రి బెంజమిన్ నెతన్యాహు స్వయంగా ప్రధాని మోదీని రిసీవ్ చేసుకోనున్నారు. మంగళవారం మధ్యాహ్నం బెన్ గురియన్ విమానాశ్రయంలో ఆయన మోదీకి ఎదురేగి స్వాగతం పలకనున్నారు. ఇప్పటివరకు కేవలం అమెరికా అధ్యక్షులు మాత్రమే ఈ ప్రత్యేక గౌరవం అందుకున్నారు. ఇటీవల ఇజ్రాయెల్ సందర్శించిన డొనాల్డ్ ట్రంప్, పోప్లకు మాత్రమే ఈ తరహా రెడ్ కార్పెట్ స్వాగతం లభించింది. మరోవైపు మోదీ చారిత్రాత్మక పర్యటన ఎప్పుడెప్పుడా అని ఎదురుచూస్తున్న ఇజ్రాయెల్ ఇప్పటికే పెద్ద ఎత్తున ఏర్పాట్లు సిద్ధం చేసింది. మూడు రోజుల పర్యటనలో నెతన్యాహు మోదీతోపాటే వెన్నంటి ఉంటారనీ... ఆయనకు తోడుగా ఉంటూ అన్ని కార్యక్రమాల్లో పాల్గొంటారని ఇజ్రాయెల్ విదేశాంగ ప్రతినిధి యువాల్ రోటెమ్ వెల్లడించారు. ఇలాంటి సంప్రదాయం ఇంతకు ముందు ఏ దేశం ప్రధానితోనూ అనుసరించలేదని పేర్కొన్నారు. మోదీ పర్యటకు తాము ఇస్తున్న ప్రాధాన్యతలో ఇదికూడా ఓ భాగమన్నారు.  సాధారణంగా నెతన్యాహు ఇజ్రయెల్ వచ్చిన దేశాధినేతలతో కేవలం ఒక్క సమావేశంలో మాత్రమే పాల్గొంటారు. అదికూడా డిన్నర్, లంచ్ సమయాల్లో మాత్రమే భేటీ అవుతారు. అలాంటిది ఇప్పుడు ప్రధాని మోదీకి ఆయన విశిష్ట ప్రాధాన్యత ఇవ్వడం గమనార్హం.
newdhilly: izrayel paryatanaku veltunna toli bhaarata pradhaanigaa ippatike pratyeka ghanata andukunna narendra modeeki maro arudaina gowravam dakkanundi. izrayel pradhaanamantri benjamin netanyahu swayamgaa pradhaani modeeni receve chesukonunnaru. mangalavaaram madhyaahnam ben gurian vimaanaasrayamlo aayana modeeki eduregi swaagatam palakanunnaru. ippativaraku kevalam america adhyakshulu matrame ee pratyeka gowravam andukunnaru. iteevala izrayel sandarsinchina donald trump, poplaku matrame ee taraha red carpet swaagatam labhinchindi. marovaipu modii chaaritraatmaka paryatana eppudeppuda ani eduruchustunna izrayel ippatike pedda ettuna erpaatlu siddham chesindi. moodu rojula paryatanalo netanyahu moditopate vennanti untaaranee... aayanaku thodugaa untuu anni kaaryakramaallo paalgontaarani izrayel videsaanga pratinidhi yuwal rotem velladinchaaru. ilanti sampradaayam intaku mundu e desham pradhaanithoonuu anusarinchaledani perkonnaru. modii paryataku taamu istunna praadhaanyatalo idikuda oo bhagamannaru.  saadhaaranamgaa netanyahu izrayel vachina deshaadhinetalatho kevalam okka samavesamlo matrame palgontaru. adikuda dinner, lanch samayaallo matrame bheti avutaaru. alantidi ippudu pradhaani modeeki aayana visishta praadhaanyata ivvadam gamanarham.